《望龙山怀道士许法棱》
唐代·刘长卿

心惆怅，望龙山。云之际，鸟独还。悬崖绝壁几千丈，

绿萝袅袅不可攀。龙山高，谁能践。灵原中，苍翠晚。

岚烟瀑水如向人，终日迢迢空在眼。中有一人披霓裳，

诵经山顶飧琼浆。空林闲坐独焚香，真官列侍俨成行。

朝入青霄礼玉堂，夜扫白云眠石床。桃花洞里居人满，

桂树山中住日长，龙山高高遥相望。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。